आज अधिकतर मां कामकाजी हैं, ऐसे में उन्हें एक प्लानिंग करनी पड़ती है. कई बार ऐसा होता है कि आप कुछ न कर पाने की वजह से अपराधबोध का शिकार होते हैं, पर मेरे और महेश भूपति के बीच में एक अच्छा सामंजस्य है. अगर मेरा काम रहता है, तो वह बच्चे के साथ रहते हैं और अगर उनकी गेम होती है, तो मैं बेटी के साथ में रहती हूं. अब मेरी बेटी थोड़ी बड़ी भी हो गयी है. स्कूल में जाती है और उसे भी समझ में आ गया है कि मम्मी क्या करती है, इसलिए मुश्किल नहीं होती.